BÁTASZÉK Város Önkormányzata Képviselő-testületének

**20/2001.(XI.05.) ÖKR. számú**

r e n d e l e t e

**a köztisztviselők szociális, jóléti, kulturális, egészségügyi juttatásairól,**

**valamint szociális és kegyeleti támogatásairól [[1]](#footnote-1)**

(EGYSÉGES SZERKEZETBE FOGLALT SZÖVEG)

 Bátaszék város Önkormányzat Képviselő-testülete a köztisztviselők jogállásáról szóló módosított 1992. évi XXIII. tv. 4. § -ban kapott felhatalmazás alapján a köztisztviselők szociális, jóléti, kulturális, egészségügyi juttatásairól, valamint szociális és kegyeleti támogatásairól az alábbi rendeletet alkotja:

**I. fejezet**

**Bevezető rendelkezések**

*A rendelet hatálya*

 **1. § (1)** A rendelet hatálya kiterjed *a Bátaszéki Közös Önkormányzatai Hivatal* (továbbiakban: hivatal) köztisztviselőire, illetve ahol e rendelet kifejezetten úgy rendelkezik, ott a hivataltól, vagy jogelődjétől nyugállományba vonult köztisztviselőire, polgármestereire, továbbá e rendelet 8. - 9. § -a a hivatalban lévő polgármesterre. [[2]](#footnote-2)

 **(2)** Az e rendeletben meghatározott juttatások a nem teljes munkaidőben foglalkoztatott (részmunkaidős) köztisztviselőket munkaidő-arányosan illetik meg.

 **(3)** Az a köztisztviselő, aki nyugellátásban részesül, támogatás igénybevételére nem jogosult.

 **(4)** E rendelet alkalmazásában:

1. *juttatás:* az e rendelet 8. § -ában meghatározott juttatás
2. *támogatás:* az e rendelet 11. § -ában meghatározott támogatás
3. *jövedelem:* a személyi jövedelemadóról szóló törvényben jövedelemként meghatározott vagyoni érték (bevétel) munkavállalói járulékkal, személyi jövedelemadóval, egészségbiztosítási és nyugdíjjárulékkal, magánnyugdíj-pénztári tagdíjjal, valamint a jövedelemadóról szóló törvényben elismert költségekkel csökkentett része, függetlenül attól, hogy adómentesnek vagy adókötelesnek minősül.
4. nem minősül jövedelemnek a temetési segély, az alkalmanként adott átmeneti segély, a lakásfenntartási támogatás, a rendkívüli gyermekvédelmi támogatás, a nevelőszülők számára fizetett nevelési díj és külön ellátmány, az anyasági támogatás, valamint - a személyes gondoskodásért fizetendő személyi térítési díj megállapítása kivételével - a súlyos mozgáskorlátozott személyek pénzbeli közlekedési kedvezményei, a rokkantsági járadék, a vakok személyi járadéka és a fogyatékossági támogatás;
5. *háztartás:* az egy lakásban életvitelszerűen együttlakó személyek;

*A juttatások és a támogatások fedezete*

 **2. § (1)** A juttatásokra és a támogatásokra adott évben kifizethető keretösszegeket a képviselő-testület a költségvetési rendeletében - az (1) - (4) bekezdés figyelembe vételével - állapítja meg.

 **(2)** A keretet - kivéve a (3) bekezdésben foglalt esetet - juttatásonként illetve támogatásonként külön - külön, a rendelet melléklete szerinti tartalommal és formában is meg kell állapítani. Az egyes fő kereteken belüli átcsoportosításra - az igények alapján - a jegyző jogosult.

 **(3)** Az illetményelőleghez szükséges pénzügyi keretet a városi önkormányzat mindenkori éves költségvetésében, a polgármesteri hivatal részére jóváhagyott rendszeres személyi juttatás tartalmazza.

 **(4)** Az e rendelet szerint biztosítható - 8. § -ban meghatározott - juttatásokra keret biztosítása kötelező.

 **(5)** A hivatal költségvetésében szociális és kegyeleti támogatások céljára fedezetet kell biztosítani (szociális keret), mely más célra nem használható fel és nem csoportosítható át.

 **3. §** A jegyző felelős az e rendeletben szabályozott juttatások és támogatások fedezetéül szolgáló előirányzatok költségvetési rendelet-tervezetben való megalapozott szerepeltetéséért, valamint a jóváhagyott előirányzatok szerinti gazdálkodásért.

*A juttatások és támogatások fedezetére szolgáló keret felhasználása*

 **4. § (1)** A juttatások fedezetéül szolgáló keretet az e rendeletben meghatározottak, valamint a Közszolgálati Szabályzatban meghatározott módon kell felhasználni.

 **(2)** A támogatások fedezetéül szolgáló keretet a kérelem beérkezésének sorrendjében kell felhasználni. A keret kimerülését követően beérkezett igényeket, kérelmeket a jegyző elbírálja, majd az ezt követő képviselő-testületi ülésen köteles ezek kielégítésére pótelőirányzatot igényelni.

 **5. §** Az egyes juttatásokról és támogatásokról évenként elkülönített nyilvántartást kell vezetni.

*A juttatásokkal és a támogatásokkal kapcsolatos jegyzői feladatok*

 **6. § (1)** A jegyző a személyügyi ügyekkel foglalkozó köztisztviselő útján a juttatásokkal kapcsolatban köteles intézkedni:

1. a juttatások körültekintő felhasználásának biztosításáról,
2. az egyes juttatásokra való jogosultság megállapításáról,
3. az egyes megítélt juttatások folyósításáról.

 **(2)** A jegyző a juttatásokkal kapcsolatos (1) bekezdésben meghatározott feladatai ellátásának segítésére bizottságot hozhat létre.

 **7. § (1)** A jegyző a nyugállományú köztisztviselőket érintő támogatásokkal kapcsolatban köteles intézkedni a szociális és kegyeleti támogatások körültekintő felhasználásának biztosításáról, a nyugállományú köztisztviselők szociális helyzetének folyamatos figyelemmel kiséréséről, nyilvántartások vezetéséről, folyamatos kapcsolattartásról, az igényjogosultság megállapításáról és a támogatások folyósításáról a *Szociális* Bizottság, az érdekképviseleti szervek bevonásával, a személyügyi ügyekkel foglalkozó köztisztviselő útján. [[3]](#footnote-3)

 **(2)** A munkáltató a hivatalnál a nyugállományú köztisztviselőkkel történő kapcsolat tartás érdekében nyugdíjas bizottságot hozhat létre, vagy a nyugdíjas köztisztviselők ügyeinek intézésére referenset bízhat meg.

**II. fejezet**

**Juttatások**

*A juttatások fajtái*

 **8. §** A köztisztviselő részére

1. szociális támogatás,
2. illetményelőleg,
3. képzési, továbbképzési, nyelvtanulási támogatás,[[4]](#footnote-4)
4. albérleti díj hozzájárulás fizethető.[[5]](#footnote-5)

 **9. §**  A 8. § -ban meghatározott juttatások mértékét, feltételeit, az elbírálás és az elszámolás rendjét, valamint a visszatérítés szabályait - az e rendelet mellékletében meghatározott fő keretösszegek figyelembevételével - a jegyző, mint a hivatal vezetője a Közszolgálati Szabályzatban állapítja meg.

**III. fejezet**

**Támogatások**

*A támogatásokra vonatkozó általános szabályok*

 **10. §** A nyugállományú köztisztviselő a szociális helyzetére figyelemmel, rászorultság alapján pénzbeli vagy természetbeni támogatásban részesíthető.

 **11. §** A pénzbeni és természetbeni támogatások:

1. eseti szociális segély,
2. temetési segély,
3. kedvezményes étkeztetés.

 **12. §** A 11. § -ban meghatározott támogatásokra vonatkozó közös eljárási szabályok:

1. támogatás a szociálisan rászorult nyugállományú köztisztviselő írásbeli kérelme alapján adható.
2. A támogatás a 7. § (2) bekezdése alapján létrehozható bizottság kezdeményezésére hivatalból is adható, ha az érintett személy támogatása indokolt.
3. A támogatásra való jogosultságot a jegyző e rendelet alapján állapítja meg, mely megítéléséről, illetve elutasításáról az érintettet határozatban értesíteni kell.
4. A megítélt támogatást határozat alapján a pénzügyi iroda a támogatás megítélésétől számított 5 napon belül köteles kifizetni.

*Eseti szociális segély*

 **13. §** A nyugállományú köztisztviselőnek eseti szociális segély adható. Az eseti szociális segély mértéke alkalmanként maximum 20.000.- Ft.

*Temetési segély*

**14. §** A nyugállományú köztisztviselőnek, a vele közös háztartásban élt közeli hozzátartozójának, vagy magának a nyugállományú köztisztviselőnek a halála esetén temetési segély adható. A temetési segély mértéke 35.000.- Ft. [[6]](#footnote-6)

**15. §** Nem jár temetési segély annak a nyugállományú köztisztviselőnek, aki az önkormányzat szociális igazgatás és szociális ellátások helyi szabályozásáról szóló rendelet alapján ugyanazon temetési költségek tekintetében segélyben részesült.

*Kedvezményes étkeztetés*

 **16. § (1)** A nyugállományú köztisztviselő kedvezményes étkeztetésben részesíthető.

 **(2)** A kedvezményes étkeztetést, mint támogatási formát, természetben kell biztosítani, melynek költségét közvetlenül az étkeztetést biztosító intézménynek kell folyósítani.

 **(3)** A megállapított támogatás maximum 6 hónapig biztosítható, de a feltételek fennállása esetén újabb 6 hónapig meghosszabbítható.

 **17. § (1)** A kedvezményes étkezés támogatás megállapításakor étkezési költségnek kell tekinteni az étkezési térítési díj, és a házhoz történő kiszállítás költségeit.

 **(2)** A támogatás mértéke a napi étkezési költség 75 % -áig terjedhet.

**IV. fejezet**

**Vegyes rendelkezések**

 **18. § (1)** E rendelet kihirdetése napján, *2001. november 5 -én* lép hatályba, kihirdetéséről - a polgármesteri hivatal hirdetőtábláján történő kifüggesztés útján - a jegyző gondoskodik.

 **(2)** E rendelet hatályba lépésével a polgármesteri hivatalban dolgozók közszolgálati jogviszonyának egyes kérdéseiről szóló 3/2001.(II.01.) ÖKR. számú rendelet 2. § -a, 3. § -a és 5. § -a hatályát veszíti.

 **(3)** A jegyző a rendelet kihirdetése napjával egyidőben, köteles Közszolgálati Szabályzatban meghatározni az e rendeletben szabályozott juttatásokkal és támogatásokkal kapcsolatos konkrét feladatait, szabályokat.

***B á t a s z é k* ,** 2001. október 30.

 ***B o g n á r*** Jenő sk. ***B o z s o l i k*** Róbert sk.

 polgármester jegyző

*melléklet a 20/2001.(XI.05.) ÖKR. számú rendelethez* [[7]](#footnote-7)

**A 2015. évben juttatásokra és támogatásokra kifizethető keret**

* 1. **Juttatásokra kifizethető keret**

|  |  |  |
| --- | --- | --- |
| **Sorszám** | **Juttatások megnevezése** | **2015. évi keret** |
| A/1. | Szociális támogatás | 0.- |
|  |  |  |
| A/2. | Képzési, továbbképzési, nyelvtanulási támogatás | 50.000.- |
| **Juttatások összesen** |  | **50.000.-** |

**b. Támogatásokra kifizethető keret**

|  |  |  |
| --- | --- | --- |
| **Sorszám** | **Támogatások megnevezése** | **2015.évi keret** |
| B/1. | Eseti szociális segély | 50.000.- Ft |
| B/2. | Temetési segély | 50.000.- Ft |
| B/3. | Kedvezményes étkeztetés |  |
| **Támogatások összesen** |  | **100.000.- Ft** |

1. a rendeletet Bátaszék Város Képviselő-testülete a 2001. október 30 -i ülésén fogadta el [↑](#footnote-ref-1)
2. az 1. § (1) bekezdésében szereplő dőlt betűs rész a 8/2014.(VI.12.) önk.-i rendelet 3. § (3) bekezdésével

 megállapított szöveg. Hatályos 2014. július 1-jétől. [↑](#footnote-ref-2)
3. a 7. § (1) bekezdésében szereplő dőlt betűs szó a 14/2011.(XII.01.) önk.-i rendelet 3. § (2) bekezdésének e.)

 pontjával megállapított szöveg. Hatályos 2012. január 01-jétől. [↑](#footnote-ref-3)
4. a 8. § c) pontja a 18/2016. (IX. 30.) önk.-i rendelet 2. §-ával megállapított szöveg.

Hatályos: 2016. október 1.-től. [↑](#footnote-ref-4)
5. a 8. § d) pontját beiktatta a 18/2016. (IX. 30.) önk.-i rendelet 1. §-a. Hatályos: 2016. október 1.-től. [↑](#footnote-ref-5)
6. a 14. a 14/2011.(XII.01.) önk.-i rendelet 3. § (2) bekezdés f.) pontjával megállapított szöveg.

 Hatályos 2012. január 01-jétől. [↑](#footnote-ref-6)
7. a melléklet a 3/2016.(III.5.) önk.-i rendelet 13. számú mellékletével megállapított szöveg.

 Hatályos 2016. március 7-től. [↑](#footnote-ref-7)